Il-WHO mħassba dwar iż-żidiet sinjifikanti ta' Covid-19 fl-Ewropa
Imtella' Ġunju 25, 2020 L-Għaqda Dinjija tas-Saħħa, WHO, qalet għall-ewwel darba f'dawn l-aħħar xhur, rat żieda fil-każijiet ġodda ta' Covid-19 fl-Ewropa fejn fl-aħħar ġimgħat ġew illaxkati l-miżuri li ddaħħlu fis-seħħ biex irażżnu l-imxija. Id-Direttur Reġjonali tal-WHO, Dr Hans Henri Kluge qal li fi 11-il-pajjiż, li iżda ma semmiex liema huma, t-trasmissjoni tal-coronavirus wasslet għal żidiet sinjifikanti fil-każijiet ġodda. Qal li għal diversi ġimgħat huwa wissa dwar ir-riskju ta' żidiet fil-każijiet hekk kif il-pajjiżi jaġġustaw il-miżuri u issa f'diversi pajjiżi fl-Ewropa, dan ir-riskju sar realtà. Fl-Ewropa s'issa ġew irreġistrati aktar minn 2.6 miljun każ ta' Covid-19 u mal-195,000 mewt.